αρχοντος εμ μεν ηρακλεια αριστοβουλου πατρωνος θεοδωρου μηνος ηατου εν δελφοις δ[ε] αρχοντος ηρυος του πλειστωνος μηνος ιλαιου επι τοισδε απεδοτο πολεμαρχος φυσκου συνευδοκεοντος και του υου λεωνος και λανικας ηρακλεωται τωι απολλωνι τωι πυθιωι σωμα γυναικειον αι ονομα δωρις το γενος θραισαν και τον υον αυτας ωι ονομα απολλοδωρος το γενος ενδογ[ε]νη τιμας αργυριου μναν δυο και ημιμναιου και ταν τιμαν εχει πασαν καθως επιστευσε δωρις και απολλοδωρος τω θεω ταν ωναν εφ ωιτε ελευθερους ε[ι]μεν και ανεφαπτους υπο παντων τον παντα βιον ποιεοντας ο κα θελωντι. βεβα[ι]ωτηρες κατα τον νομον πατρεας ανδρονικου δελφος καλλιξενος αλεξανδρ[ο]υ ηρακλεωτας. ει δε τις κα εφαπτηται δωριδος η απολλοδωρου επι καταδουλισμω βεβαιον παρεχοντων τωι θεωι ταν ωναν ο τε αποδομενος πολεμαρχος και οι βεβαιωτηρες πατρεας καλλιξενος. ει δε κα μη παρεχωντ[ι] πρακτιμοι εοντων κατα τον νομον. ομοιως δε και οι παρατυγχανοντες κυριοι [ε]οντων συλεοντες ως ελευθερους εοντας αζαμιοι εοντες και ανυποδικοι πασας δικας και ζαμιας. μ[α]ρτυροι τοι ιε[ρ]εις του απολλωνος αμυντας ανδρονικος και των αρχοντων τελεσαρχος δαμοτελ[ε]ος και ιδιωται μαρτυρες δελφοι ιαταδας πατρωνος [γ]ενναιος νικα[ρ]χος [ερα]τωνος βαβυλος σκοπα[ς] θευγενης ιεροκλεος τυρβαιος.
Phokis — Delphi — 156-151 BC
 156-151 BC